Document ID: /roh_data/filtered/fineweb-2-filterrobots_roh.jsonl.gz/2624

La pli pitschna banca activa en la Svizra vul surdar ses clients a la Banca chantunala Vallaisa davent dals 28 d'avrigl. La Cassa da spargn e d’emprest Leuk (SLK) è da l'avis che la surpigliada tras ina banca gronda e bain francada saja la schliaziun ideala per ils clients e la societad.
La Leuk dat damai enavos sia licenza da banca a la Finma e daventa ina societad senza activitads da banca sut il num societad SLK. La Cassa da spargn e d’emprest Leuk era vegnida fundada il 1929. La Banca chantunala dal Vallais po profitar da la surpigliada e rinforzar sia posiziun sin il martgà vallesan.
RR novitads 09:00